**ПЛАН ЗА ДЕЙНОСТТА НА НАРОДНО ЧИТАЛИЩЕ “ИВАН ЧАУШКИ -1934 “ с. ЛОГОДАЖ ЗА 2022 ГОДИНА**

**Стратегически цели и приоритети**

Цел:

* Утвърждаване на Народно Читалище „Иван Чаушки - 1934“, като културно-просветно средище с активни културни, информационни и граждански функции.

Приоритети:

* Насърчаване и подкрепа на читалището за осъществяване на основните му дейности и приложението на съвременни форми на работа придаващи съвременна визия на читалищната дейност
* Укрепване на читалищната дейност в сътрудничество и партньорство с Община Благоевград, с културните и образователните институции, с представители на бизнеса и НПО за реализиране на съвместни програми и проекти
* Разширяване обхвата на дейността на читалището в обществено значими сфери, като социалната и информационно-консултантската

***Основни дейности:***

1. **Културна и художествена дейност**

* Честване бележити дати и годишнини от историческия календар с витрини, изложби , рецитали, поднасяне на цветя и др.
* Честване местни празници , продължаване работата с църковното настоятелство за съвместни прояви по време на традиционни църковни празници
* Интегриране на читалището в глобалното информационно общество в съответствие с ролята му за съхраняване на българския бит и култура и неговата уникалност като културно-просветен център
* Развитие на любителското художествено творчество
* Запазване на традиционните за Читалището художествени колективи: Смесена група за автентичен фолклор , Танцова група, Сурвакарска група и Занаятчийска работилница
* Участие на групите в местни, общински, национални и международни конкурси и фестивали
* 2022 година е обявена за „Европейска година на младежта“ , и нашата цел е да привлечем повече млади хора в читалището,като се включим в инициативи и дейности подкрепени от ЕС
* Повишаване качеството на предлагания от читалището художествен продукт

1. **Социална дейност**
2. Реализиране на инициативи и включване в проекти със социална насоченост с цел социална и културна интеграция на различни социални общности, включително такива в риск, неравностойно положение и др.

* Формиране на Читалището, като място за общуване и контакти, успешни социални практики и дарителски акции
* Организиране на инициативи за оказване на помощ и съдействие на възрастни хора и деца в неравностойно положение

**3. Библиотечна дейност**

Библиотечната дейност е една от основните функции на читалището. В библиотеката се обработва,организира съхранява и се предоставя за обществено ползване библиотечни и информационни услуги за местното население.

* Попълване и обновяване на библиотечния фонд с нови заглавия от различни области
* Превръщане на библиотеката в информационно – образователен център
* Достъп до информация , комуникация и учене през целия живот с предоставянето на компютърни и интернет услуги
* Различни методи и форми на работа – уреждане на кътове с литература, срещи с автори – краеведи, литературни четения и др.
* Разширяване обхвата на учащите за по-пълноценно използване на читалищната библиотека
* Осигуряване абонамент за местен или национален ежедневник, един седмичник и специализирани издания във връзка с дейността на читалищата

**4. Административно - стопанска дейност**

* Разширяване формите на работа за допълнително самофинансиране и пълноценно участие по програми и проекти финансиращи областта на културата от структурните фондове на Европейския съюз
* Участия в семинари , курсове и обучения за НПО по различни програми и за различни социални групи
* Модернизиране материално-техническата база, условията в читалищния салон и библиотеката, възстановяване и поддържане на съществуващите , оборудване с компютърна техника за максимално използване възможностите на интернет, като така ще се обезпечат целите които си поставя читалището
* Осигуряване консумативи и материали

Изпълнението на програмата ще даде възможност за реализация на набелязаните цели , задачите и основните дейности . Успешното им изпълнение ще спомогне за опазването и съхраняването на културно историческото наследство във времето на глобализация.

Изпълнението на тази програма ще има съществен принос за постигане на интегриран подход за развитие на образованието и културата и превръщането на читалището не само в духовен, но и в съвременен информационен център. Така програмата ще разкрие традициите на миналото, предизвикателствата на настоящето и надеждата за по – добро бъдеще.

**НАРОДНО ЧИТАЛИЩЕ „ИВАН ЧАУШКИ-1934“ С. ЛОГОДАЖ,ОБЩ. БЛАГОЕВГРАД**

**Отчет за осъществените дейности за 2021 година**

**Стратегически цели и приоритети**

Цел:

* Утвърждаване на Народно Читалище „Иван Чаушки - 1934“, като активен граждански център съчетаващ традиция с иновативни идеи и допринасящ за устойчивото развитие на общността

Приоритети:

* Насърчаване и подкрепа на читалището за осъществяване на основните му дейности и приложението на съвременни форми на работа придаващи съвременна визия на читалищната дейност
* Укрепване на читалищната дейност в сътрудничество и партньорство с Община Благоевград, с културните и образователните институции, с представители на бизнеса и НПО за реализиране на съвместни програми и проекти
* Да провокира интереса на децата и младежите към усвояване на местната фолклорна традиция

През отчетния период дейността на читалището беше реорганизирана съгласно приетият културен календар и програма за развитие на читалищната дейност през 2021 г. приети на заседание на читалищното настоятелство и представени в Община Благоевград. Поради продължилата епидемична обстановка в страната екипът на читалището, както и самодейните колективи се включиха активно в дейността на читалището и културния живот на селото доколкото ситуацията позволяваше. Поетите ангажименти не бяха изпълнени на 100 процента, но пък се разкриха нови иновативни дейности, като участия в онлайн конкурси и фестивали, фотосесии и предаване на живо чрез социалните мрежи обичаи свързани с селския бит и култура. Засилено бе доброволчеството от млади доброволци.

През 2020 г. в читалището работиха следните колективи: Смесена група за автентичен фолклор,Танцова група „Играорци“ с р-л Георги Гаров, Клуб „Местни краеведи“ с р-л Славе Владимиров, „Работилница за дантели“ – майстор Веселина Бойчева и Сурвакарска група.

***КУЛТУРНА И ХУДОЖЕСТВЕНА ДЕЙНОСТ***

Честване бележити дати и годишнини от националния календар с витрини, изложби, рецитали, поднасяне на цветя и др. Организиране и участия в празници,събори и изложби и творчески вечери, както на местно ниво така и в селата Обел и Българчево. Честване местни празници , граждански инициативи, спортни занимания, работата с църковното настоятелство за съвместни прояви по време на традиционни църковни празници. Участия на читалищните колективи в общински, национални и международни фестивали:

**Празници и участия:**

Бабин ден -21 януари се отпразнува съвместно с групата от с. Селище, За трета поредна година бе разчупена една петдесет годишна традиция в селото, като честването на 3- март - Национален празник на Република България вдъхнови и стари и млади, всеки един присъстващ в облеклото си носеше мотиви от българска национална носия. Над 150 присъстващи се хванаха на хоро и се включиха в инициативата на Сдружение „Азбукари“ – „Пробуждане с хоро“.

И тази години културния календар се промени с виртуални и онлайн събития и участия. Онлайн великденски конкурс „ Най-шарено яйце“.

Съобразно епидемичните мерки темата за мероприятията я преобразувахме в : „Мултикултурен диалог чрез храна и изкуство“.

От 2019 година село Логодаж е включено в “ Дигитална ,интерактивната езикова кулинарна карта на България“ при БАН с четири вида традиционни ястия. И през цялата 2021 година показваме нашите ястия и обредността на храненето в онлайн платформи на живо като: печене на чушки на огнище,правене на хляб в подница, правене на зимнини, замесване и точене на юфка и др., като спечелихме хиляди последователи в социалните мрежи на които дадохме възможност да се запознаят от близо с местните традиции за подготовка за зимата и кулинарни произведения.

Всички по значими събития и участия на читалищните колективи са отразени в регионални медии.

***Участия и изяви в местни,национални и международни фестивали и конкурси:***

Денят на самодееца-1 март бе отбелязан с участие на самодейната група в концерт на открито.

БТВ засне епизод ,като показахме традиции в подготовката за Великденските празници.

Участие в онлайн фотоконкурс „Най-гиздава лазарка“ , организиран от НЧ „Изгрев“ Волуяк, Участие на самодейната в гр. Брезник, участие на Фолклорен събор „От браздата до софрата“ общ. Брезник. На 15 септември , бившият учителят и местния автор –краевед Славе Владимиров представи четвъртата си книга „Искри от жаравата“като от наша страна му оказахме съдействие със снимков материал, текстове на песни , архивни документи и не на последно място представяне на книгата със участието на Самодейната група,която изпълни китка песни събрани в книгата. През месец декември авторът издаде и петата си книга „Следата“

Запис за Коледен календар на НЧ“Никола Вапцаров-1866“- Приготвяне на обреден хляб.

В онлайн платформа на живо бе показан и обичая „Бъдни вечер“, като показахме традиционните логодажки ястия за празника.

***Библиотечна дейност***

* Библиотечен фонд – 6231 тома, закупена нова литература 102 книги. Брой читатели 130, брой посещения 376, брой заети библиотечни материали 910
* Осигурен достъп до интернет за потребители, наличие на размножителна техника в библиотеката.
* Във връзка с епидемичната обстановка в страната, като се има предвид, че по-възрастните жители на селото са в рискова група осигурихме,чрез доброволци към читалището разнос на книги по домовете.
* В услуга на жителите е предоставен 1 бр. компютър за ползване от населението , като има изготвен списък с интернет адреси, които са в услуга на хората като: НОИ, РЗИ, НЗОК, Агенция социално подпомагане, Агенция по заетостта, Държавен фонд земеделие , адреси на национални и регионални сайтове и др.
* Безплатен достъп в библиотеката , като ежегодно се обновява и актуализира библиотечния фонд / със собствени средства и от дарители/ , представяния на книги на местни автори и краеведи, макар и малко на брой издания предлага и периодичен печат .

***Административно – стопанска дейност***

* Изпълнение на спечелен проект от Кметство Логодаж и читалището като партньор по ПУДОС „За чиста околна среда“. Тема: „Обичам природата и аз участвам“. Стойност на проекта: 10 000 лева;
* Спечелен проект от Министерство на културата „Българските библиотеки –съвременни центрове за четене и информираност“ на стойност 1249,94 лв. От проекта са закупени 89 книги.
* Безвъзмездно Кметството даде две от празните стаи на бившето училище

За ползване от читалището, както за провеждане на мероприятия,също така за нуждите на населението за провеждане на лични празници. Оборудване на по-малка зала към Читалищния салон за по-ефективно провеждане на събрания и мероприятия съвместно с Кметството и читалището,която се поддържа и се отоплява значително по-лесно и ще е в полза на жителите на селото.

* Община Благоевград осигури средства за саниране и подмяна на дограма в сградата в която се помещава Кметството,читалището и пощата, като се придаде стилен облик на центъра на селото.

Въпреки епидемичната обстановка изпълнението на програмата даде възможност за реализация на по-голяма част от набелязаните цели и задачите в основните дейности. В съставите на читалището участват самодейци от три поколения. Успешното им изпълнение спомогна за опазването и съхраняването на културно историческото наследство във времето на глобализация.

В изпълнението на тази програма имаха съществен принос Кмета на село Логодаж Пламен Червенков, Председателя на читалището Спаско Лазаров, представители на местния бизнес и всички самодейци и доброволци към читалището за постигане на интегриран подход за развитие на образованието и културата и превръщането на читалището не само в духовно, но и в съвременен информационен център. Така изпълнената програмата съхранява традициите на миналото, предизвикателствата на настоящето и надеждата за по – добро бъдеще.